III. Tamakxtumitni lilakkaxtlawanlilatamat xala ju'u natakgalhi lakgchanat natamaklakaskin kanikxniwa likilhchanat.
Xapulakatum A. Ixpukgantaxtun lilakxtúm talhkayawan watiyawá nakpuxkun akxni napulhkawalikan kilhtamakú nema maktiní kilhatumpulatamatni nak makgatpuchiwin chu makgatpukxilhni nema lakgchan ixmaktinitkan chu natatlawá la kamaktini la uchu wi chu la talhkan nak tapakgsit:|a) Akxni xlawankú tsuku xpulatapulinkan chu akxni namakachan nalhkayawanankan namaklakaskin xpukgantaxtun lilakxtum talhkayawan tumpuxamakitsis tsipkilhtamaku chali chali, namapitsikan akgtuy usu akgtutu tsipkilhtamakú lata akagtunu tumkilhtamakú nataxtu lakatunu nak makgatpuchiwin chu nak makgatpukxilhni, kilhtamaku la lichiwinan nak aktsulitapitsi d) nak já'e pulakatunu.|b) Akxni tatlawamana xtamatsukit xpulatapulinkan tamakxtumitni lilakkaxtlawanlilatamat, natakgalhi liputum akgtum tsipkilhtamakú lata akgatunu tumkilhtamaku nataxtu nak makgatpuchiwin chu nak makgatpukxilhni, nema xatakgalhtaxtu kilhtamakú namaklakaskinkan la wan tapakgsit;|c) Akxni tlawamaka pulatapulín nalimakankan xlakata nakgantaxtú xlakgchanatkan tamakxtumitni lilakkaxtlawanlilatamat kana lata kitsispuxam natatiyanikan tatipuxamakitsis xlakata kilhtamaku lata xliwakg wi la lichiwinan aktsulitapitsi a) xá já'e pulakatunu;|d) Akxni nataxtú takgpuntumin nak lakatunu makgatpuchiwin chu nak makgatpukxilhni natapitsi kilhtamaku nak litaxtun lata akgchaxan tumkilhtamakú kitaya puxamatati tumkilhtamakú ;e) Kilhtamakú nema kalakgchan tamakxtumitni lilakkaxtlawanlilatamat, natakgpitsi lata xlakan la chuné: lata kitsispuxam natatiyanikan puxamakaw xlakata li'akxtum natali'an nakxpulhkayawan ixlakkaxtlawananín tapakgsit nema uku titaxtunit.|f) Putunu tamakxtumitni lilakkaxtlawanlilatamat xala ju'u nema nitikalakatitaya nak ixtamakxtumit makgantaxtuninanín nakamaxkikan nak makgatpuchiwin chu makgatpukxilhni watiya nema kamaktiní lalichiwinan aktsulitapitsi e) xá já'e pulakatunu, chu|g) Xakstutapakgsit lalichiwinan nak pulakatunu A chu B aná nitakilhakin chu akxni niwi xlawan xtsukut xapulatapulin chu pulatapulin xalilhkayawan ixlakkaxtlawananín tapakgsit lipulatamatni, xpukgantaxtun lilakxtum talhkayawan namaxkikan lata kitsispuxam natatiyanikan akgkutuy xlakata kilhtamakú nemá maktiní pulatamat xalimejikano nak makgatpuchiwin chu nak makgatpukxilhni, lalichiwinan tapakgsit; lata wakg maxkikanit, xpukgantaxtun lilakxtum talhkayawan xala ju'u nakamakgpitsini akxtun tamakxtumitni lilakkaxtlawanlilatamat itat xlakata; nema nakgalhtaxtú wa na maklakaskin nak ixtaskinit usu tunuj napuxkun xalhkayawananín la xala lipulatamatni chu xala kilhatumpulatamatni. Putunu tamakxtumitni lilakkaxtlawanlilatamat xala juú namaklakaskin kilhtamakú nema maktiní nak akgtum litaxtun kgatunu papa akgkitsis tsipkilhtamakú chu nemá kgalhtaxtú namaxtukan akgapuxaman tsipkilhtamakú akgatunu. Chu nema lichiwinan xataxtut nak já'e aktsulitapitsi nataxtu akxni chu nalakaskin xpukgantaxtun lilakxtum talhkayawan la talhkan nak aktsulitapitsi d) nak já'e pulakatunu. Akatunu akxni chu taskiní tlan namaklakaskin kilhtamakú chu tlan nalichiwinan akgtum xátamakxtumitni lilakkaxtlawanlilatamat akxni chu taskini. Nikxni tlan nataxokgo usu natatamawa, xikstukan usu atunu tachixkuwit, kilhtamaku nak makgatpuchiwin chu nak makgatpukxilhni. Niti chixku, puskat usu liputum tachixkuwit, xikstu usu makgapitsi tlan nataxokgo nak makgatpuchiwin chu nak makgatpukxilhni xlakata tlan nakamakamaja lhkayawananín tachixkuwit , nachuna ninakatataya usu lixkajnit nakalichiwinan tamakxtumitni lilakkaxtlawanlilatamat usu tiku ta'aman tatalhkataya lipuxku nahu xtlawananin tapakgsit. Liwankan maxtukan nak Méjiko ja'e lichiwin nema xokgonit alakatunu xala pulataman.|Ja'é tapakgsit nema tatsokgnít nak akgtuy putumtilittatsokgni nema ukú titaxtulh namakgantaxtikan nak kilhtumpulatamatni chu nak ixkilhpulakni lipulatamatni la lichiwinan tapakgsit.|Xapulakatum B. Akxni nala talhkayawat nak kilhatum pulatamatni, xpukgantaxtun lilakxtum talhkayawan nalakpulhkalin kilhtamakú nema tukalhli kilhatum pulatamatni nak makgatpuchiwin chu nak makgatpukxilhni lata nimakachan chu nilakachan la uchu lichiwinan tapakgsit:|a) Akxni nalá talhkayawat nak xakatitsu chu akgxtum natalá xlitilanka lipulatamatni, kilhtamakú nema maxkikanit lakatunu kilhatum pulatamatni natatiyanikan xakilhtamakú la lichiwinan laktsuslitapitsi a),b) chu c) xapulktum A ja'e litatiyanit;|b) Xamakgapitsitni talhkayawat, namastakan kilhtamakú la lichiwinan tapakgsit, natatiyanikan la wán ja'é limapakgsit, chu|c) Akxni nakamakgpitsinikan kilhtamaku tamakxtumitni likaxtlawanlilatamat, nahu nema tatatsokgnit xalaxakatisu pulatamat, nalá lalichiwinan xapulakatum A xaja'é tapakgsin chu la nawan talakkaxtlaw tapákgsit.|Akxni namatlaní tapuwan xpukgantaxtun lilakxtum talhkayawan xawakg kiltamakú nema nataxtú nak makgatpuchiwin chu nak makgatpukxilhni nema lichiwinan já'e xapulakatum B chu xakgtum ni'akchan xlimakgantaxtit usu xamakgapitsi napuxkun xatalhkayawan, natlawa tutaskiní xlakata natakgatsi já'e kilhtamakú nema tsankga, natatiyani tatlaw nema makamaxki tapakgsit.|Xapulakatum C. Nak pumakgpuntumín xa'ixlilakkaxlanalilatamat usu lilhkayawanat nema natamakgpuntumi tamakxtumitni likaxtlawanlilatamat nilixkajnit natalichiwinnan xpukgantaxtuntachixkuwit chu tamakxtumitni likaxtlawanlilatamat uso nanikalichiwinankan tachixkuwit.|Akxni lama nawan pulatapulin xalipulatamatni chu xakatitsu pulataman chu asta nasputa putahlkayawan , natachokgó nak xlikilhchanat napuxkun, ixtatlewekglhat lipulatamatni chu xakatitsú pulatamat, nachuna' nak xputapakgsin laktsupulataman, putapakgsin xalak ixkilhpulakni lipulatamatni, ixmakxmanitni chu katuwa pumapakgsin xakakapulhuwa. Watiyá tlan nataxtú nema natamakgpuntumí napuxkun xatalhkayawan, nema limasikan chu litapaxawanlatamat usu nema taskiní limakgtakgalhat tachixkuwin xalakapala.|Xapulakatum D. Xataxokgon tikgapula ja'e tapakgsit, lakgchán xpukgantaxtun lilakxtum talhkayawan xalitlawan xalakapala, tlan namachokgo litaxtun nak makgatpuchiwin chu nak makgatpukxilhni, nema akgapulama tapakgsit.